CELEX: 32013R1122
Language: da
Date: 2013-11-06 00:00:00
Title: Kommissionens gennemførelsesforordning (EU) nr. 1122/2013 af 6. november 2013 om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Κονσερβολιά Στυλίδας (Konservolia Stylidas) (BOB))

9.11.2013   
            
            
               DA
            
            
               Den Europæiske Unions Tidende
            
            
               L 299/28
            
         KOMMISSIONENS GENNEMFØRELSESFORORDNING (EU) Nr. 1122/2013
   af 6. november 2013
   om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Κονσερβολιά Στυλίδας (Konservolia Stylidas) (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:
   
               (1)
            
            
               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Grækenlands ansøgning om godkendelse af ændring af varespecifikationen for den beskyttede oprindelsesbetegnelse »Κονσερβολιά Στυλίδας (Konservolia Stylidas)«, der er registreret i henhold til Kommissionens forordning (EF) nr. 1263/96 (2).
            
         
               (2)
            
            
               Ansøgningen vedrører ændringen af varespecifikationen under overskrifterne »Varebeskrivelse« og »Produktionsmetode«, herunder specifikt med henblik på at tilføje yderligere en handelstype, nærmere bestemt den udstenede oliven.
            
         
               (3)
            
            
               Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 53, stk. 2, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 og 52 —
            
         VEDTAGET DENNE FORORDNING:
   Artikel 1
   Varespecifikation for den beskyttede oprindelsesbetegnelse »Κονσερβολιά Στυλίδας (Konservolia Stylidas)« ændres som anført i bilag I til denne forordning.
   Artikel 2
   Det konsoliderede enhedsdokument med de vigtigste elementer af varespecifikationen findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2013.
      
         
            På Kommissionens vegne For formanden
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  EFT L 163 af 2.7.1996, s. 19.
   
      BILAG I
      Der er blevet godkendt følgende ændringer til varespecifikationen for den beskyttede oprindelsesbetegnelse »Κονσερβολιά Στυλίδας« (Konservolia Stylidas):
      
                  1.
               
               
                  Varebeskrivelse:
                  Beskrivelsen er ændret for at medtage hele, udstenede olivenfrugter i udbuddet af »Konservolia Stylidas«-produkter. Markedskrav og ændringer i forbrugernes vaner har medført, at der er behov for at diversificere de handelstyper, der er tilgængelige på markedet.
                  De udstenede olivenfrugters egenskaber (smag, farve, aroma) adskiller sig ikke på nogen måde fra de hele Konservolia Stylidas-olivenfrugters egenskaber, da udsteningen finder sted, efter at olivenfrugten har opnået sine endelige organoleptiske egenskaber. Forbindelsen med produktets geografiske område ændres derfor ikke. Desuden er sammensætningen af saltlagen, som generelt kan ændre et produkts smag, også nøjagtig den samme for de hele og de udstenede olivenfrugter.
               
            
                  2.
               
               
                  Produktionsmetode:
                  Dette afsnit er ændret for at omfatte udsteningen af olivenfrugterne. De hele, udstenede oliven er Konservolia Stylidas-oliven, hovedsageligt grønne oliven, som har gennemgået en fermentering, således at produktet allerede har opnået sine endelige fysiske, kemiske og organoleptiske egenskaber. Stenen fjernes ved hjælp af særlige udsteningsmaskiner og altid via frugtens hovedakse (det er ikke muligt at fjerne en olivensten via den korte akse). Olivenfrugterne lægges herefter i en 7-9 % saltlage, præcis som hele Konservolia Stylidas-oliven. Denne procedure ændrer ikke Konservolia Stylidas-olivenfrugternes fysiske, kemiske eller organoleptiske egenskaber.
               
            
   
      BILAG II
      
         Konsolideret enhedsdokument
      
      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)
      
      
         »ΚΟΝΣΕΡΒΟΛΙΑ ΣΤΥΛΙΔΑΣ« (KONSERVOLIA STYLIDAS)
      
      EF-nr.: EL-PDO-0117-0345-01.01.2012
      
         BGB ( ) BOB (X)
      
      1.   Betegnelse
      
      »Κονσερβολιά Στυλίδας« (Konservolia Stylidas)
      2.   Medlemsstat eller tredjeland
      
      Grækenland
      3.   Beskrivelse af landbrugsproduktet eller fødevaren
      
      3.1.   Produkttype
      
      
                  Kategori 1.6.
               
               
                  Frugt, grøntsager og korn, også forarbejdet
               
            3.2.   Beskrivelse af produktet med betegnelsen i punkt 1
      
      Spiseoliven af sorten Konservolia, hele eller hele udstenede. Produktet har en frugtagtig smag og fast kød, der let fjernes fra stenen og har god holdbarhed. De sorte oliven er sorte til blækagtige i farven, mens de grønne oliven er grønne til strågule. Frugternes gennemsnitsvægt er 7 gram. Vægtforholdet mellem sten og frugt er 6 til 1. Frugterne må ikke være beskadiget af olivenfluer, vise tegn på stød eller indeholde urenheder. Olivenfrugterne inddeles i følgende størrelsesklasser i overensstemmelse med den internationale standard.
      
                  Handelsnavn
               
               
                  Antal oliven per kilogram
               
            
                  Super Super Mamouth
               
               
                  70-90
               
            
                  Super Mamouth
               
               
                  91-100
               
            
                  Mamouth
               
               
                  101-110
               
            
                  Super Colossal
               
               
                  111-120
               
            
                  Colossal
               
               
                  121-140
               
            
                  Giants
               
               
                  141-160
               
            
                  Extra Jumbo
               
               
                  161-180
               
            
                  Jumbo
               
               
                  181-200
               
            
                  Εxtra Large
               
               
                  201-230
               
            
                  Large
               
               
                  231-260
               
            
                  Superior
               
               
                  261-290
               
            
                  Brilliants
               
               
                  291-320
               
            
                  Fine
               
               
                  321-350
               
            
                  Bullets
               
               
                  351-380
               
            3.3.   Råvarer (kun for forarbejdede produkter)
      
      —
      3.4.   Foder (kun for produkter af animalsk oprindelse)
      
      —
      3.5.   Specifikke etaper af produktionen, som skal finde sted i det afgrænsede geografiske område
      
      »Konservolia Stylidas« skal dyrkes og forarbejdes i det afgrænsede geografiske område.
      3.6.   Særlige regler vedrørende udskæring, rivning eller emballering osv.
      
      —
      3.7.   Specifikke mærkningsregler
      
      —
      4.   Præcis afgrænsning af det geografiske område
      
      Produktionsområdet er området inden for de administrative grænser for kommunerne Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi og Longitsi i Fthiotida-provinsen i præfekturet Fthitida.
      5.   Tilknytning til det geografiske område
      
      5.1.   Det geografiske områdes egenart
      
      Klimaet i præfekturet Fthiotida er mildt middelhavsklima. De meteorologiske data for de seneste fem år er som følger:
      
                   
               
               
                  Gennemsnitstemperatur: 16,5 °C
               
            
                   
               
               
                  Relativ fugtighed: 65-70 %
               
            
                   
               
               
                  Nedbør: 589 millimeter/år
               
            
                   
               
               
                  Solskin: 210 timer/måned
               
            Jordbunden består hovedsagelig af sandblandet ler i områder med flade eller skrånende arealer.
      5.2.   Produktets egenart
      
      Produktet har en frugtagtig smag og fast kød, der let fjernes fra stenen og har god holdbarhed. De sorte oliven er sorte til blækagtige i farven, mens de grønne oliven er grønne til strågule. Stylida-spiseolivens fremragende fysiske, kemiske og organoleptiske egenskaber har gjort dem velkendte på det græske og det internationale marked. De har vundet flere priser ved græske og internationale messer.
      5.3.   Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)
      
      Den olivensort, der dyrkes i dette geografiske område, er Konservolia, som traditionelt er blevet dyrket i området lige siden antikken, og giver de karakteristiske spiseoliven, der er kendt for deres fremragende fysiske, kemiske og organoleptiske egenskaber. Konservolia Stylidas-oliven dyrkes i præfekturet Fthiotida, som har milde vintre og kølige somre. Denne olivensort har tilpasset sig perfekt til områdets jordbund og klima, som kombineret med de traditionelle metoder, der anvendes ved dyrkning, plukning og forarbejdning, giver slutproduktet dets særlige karakteristika.
      
         Henvisning til offentliggørelsen af varespecifikationen
      
      (Artikel 5, stk. 7, i forordning (EF) nr. 510/2006)
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf
      
         (1)  EUT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).